Taḥezzamt d azamul n uḥareb neɣ d azamul n ǧhada , anamek n wawal ḥzem d aqabel n wayen iwaɛren neɣ d aqabel n wuguren4, daɣen taḥezzamt d agus ttagsen-t tlawin yis-s ammas-nsent mi ara lsen-t taqendurt n Leqbayel , ttagsent-tt ama i ccbaḥa , ama i lemqadra acku tameṭṭut taqbaylit ur ilaq ara ur tettages ara agus d netta is-yettaṭafen taqendurt-is akken ur tettban ara mi tkennu txeddem cɣel , d aɣen tilawin Tiqbayliyin xeddment taḥezzamt neɣ agus akken ad jemɛent leḥwayeǧ deg yiciwan-nsent , acku zik ala iciwan i sɛant ttawint degsen ayen bɣant, ad frent mi ara ffɣent akken ur yelli win ara asent-ifaqen d acu i wwint yidsent.